A

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2025. június 30.-i rendes ülésére**

|  |
| --- |
| **Tárgyalandó napirendek:** **Belső ellenőrzési Stratégiai terv elfogadása** |

**A napirendet tárgyaló ülés dátuma**: **2025.06.30.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**JOGSZABÁLYI HIVATKOZÁSOK:**

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:** A mindenkori költségvetés tartalmazza

**4. TÉNYÁLLÁS BEMUTATÁSA:**

A Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 119. § írja elő a belső kontrollrendszer működtetését. Ennek keretében a jegyző feladata a belső ellenőrzés kialakítása és működtetése. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Bkr.) 30. § (1a) bekezdése alapján az államháztartás önkormányzati alrendszerébe tartozó költségvetési szervnél öt évente belső ellenőrzési vezető stratégiai ellenőrzési tervet készít, amelyet a képviselő-testület hagy jóvá.

A stratégiai terv nem konkrét ellenőrzési feladatokat tartalmaz, hanem a belső ellenőrzés átfogó céljaira, a folyamatok kockázataira és a belső ellenőrzés fejlesztésének irányára, prioritásaira vonatkozó összegzést tartalmaz. A belső ellenőrzési vezető kockázatelemzés alapján, összhangban a szervezet hosszú távú céljaival stratégiai tervet készít, amely meghatározza a belső ellenőrzés irányait és súlypontjait, a feladat ellátásához szükséges erőforrásokat, valamint a belső ellenőrzésre vonatkozó stratégiai fejlesztéseket. A stratégiai tervet a belső ellenőrzési vezető készíti el és a Képviselő-testület hagyja jóvá.

**A stratégiai ellenőrzési tervnek a következőket kell tartalmaznia:**

a) a hosszú távú célkitűzéseket, stratégiai célokat;

b) a belső kontrollrendszer általános értékelését;

c) a kockázati tényezőket és értékelésüket;

d) a belső ellenőrzésre vonatkozó fejlesztési és képzési tervet;

e) a szükséges erőforrások felmérését elsősorban a létszám, képzettség, tárgyi feltételek tekintetében;

f) az a)–c) pont alapján meghatározott ellenőrzési prioritásokat.

**A stratégiai terv:**

• hosszú távra határozza meg a belső ellenőrzés célját, valamint tevékenységének és fejlesztésének irányait;

• segít abban, hogy a belső ellenőrzés céljának megvalósítását ne a meglévő feltételek korlátozzák, hanem megtalálja annak a módját, hogy a célok eléréséhez szükséges feltételeket előre átgondoltan megteremtse;

• a rendelkezésre álló információk rendszerezése és a kockázatelemzés révén lehetővé válik az erőforrások optimális tervezése és elosztása, illetve az ellenőrzési célkitűzések hatékonyabb meghatározása;

• a stratégiai terv hozzájárul a belső ellenőrzés – és általa az Önkormányzat egésze – céljainak eléréséhez, eredményességéhez;

a stratégiai terv lehetővé teszi a belső ellenőrzés tevékenységének, céljának jobb megértését az Önkormányzat egésze számára;

• a stratégiai terv képezi az alapját az éves ellenőrzési tervnek.

Telki, 2025. június 17.

Deltai Károly

polgármester

**Határozati javaslat**

**Telki község Önkormányzat Képviselő-testületének**

**/2025. (VI. .) Önkormányzati határozata**

 **Belső ellenőrzés- Stratégiai terv jóváhagyása**

Telki község Önkormányzat képviselő-testülete úgy határozott, hogy jóváhagyja a 2025-2029. évi stratégiai ellenőrzési tervet, a jelen határozat melléklete szerint

**Felelős:** polgármester

**Határidő:** azonnal